Por festi kune la Zamenhofan Tagon, la naskiĝtago de la iniciatoro de Esperanto L. L. Zamenhof, TEJO volas krei filmeton kun kontribuoj de esperantistoj el la tuta mondo. Ni invitas vin partopreni!
#000001
En nia ŝanĝanta hodiaŭa mondo, kion signifas por vi unueco? En historia momento en kiu ĉeesta kunestado daŭre malfacilas en multaj lokoj de la mondo, kion signifas esti kune? Kaj kiel Esperanto helpas al vi senti vin konektita al aliaj homoj?
#000003
Faru filmeton kaj rakontu al ni!
#000004
Se vi volas, vi povas ankaŭ rakonti pri kiel vi festos la Zamenhofan tagon kaj sendi viajn bondezirojn.
#000005
La filmetoj kiujn vi sendos estos kunmetitaj en granda video kiun ni publikigos okaze de la Zamenhofa Tago. Ni disvastigos ĝin en ĉiuj niaj sociaj retejoj, por ke ĝi atingu kiel eble plej multe da homoj, kaj ĝi estos projekciita en Esperanto-kluboj kaj dum Esperanto-aranĝoj tra la mondo.
#000006
1- Registru filmeton en Esperanto kun via mesaĝo. La video estu horizontala kaj daŭru maksimume 30 sekundojn.2- Alŝutu la filmeton al via preferata reta servo (Google Drive, Wetransfer, ktp.)3- Sendu al ni la materialon pere de ĉi tiu formularo.
#000008
Se por iu kialo vi ne sukcesas sendi vian videon tiel, skribu al aŭ en Telegram al @arielpalmerKiam ni ricevos vian filmeton, ni sendos al vi konfirmon. Se vi ne ricevas konfirmmesaĝon ene de kelkaj tagoj, kontaktu nin denove!
#000009
Ĉiuj rajtas kontribui, sendepende de aĝo, devenlando aŭ membreco en TEJO. La nura kondiĉo estas ke en via filmeto vi parolu en Esperanto!
#000011
Se vi povas, faru la filmeton en 1080p aŭ 720p-kvalito (HD). Purigu la lenson de la poŝtelefono/kamerao antaŭ komenci la filmadon kaj atentu, ke via voĉo estu bone aŭdebla. La video estu horizontala. Se via poŝtelefono/kamerao registras malpli bonkvalite, tio tute ne gravas, faru kaj sendu la filmeton ĉiuokaze. Ni volas vian kontribuon je ĉiu ajn kvalito!
#000012
Bonege, en Kubo certe ni klopodos kontribui!
#000014